แนวทางการวางแผนเพื่อสร้างความมั่นคงทางการเงิน มีอะไรบ้าง
1. วิเคราะห์แหล่งเงินได้ 
รายได้หลักนั้น  สามารถสร้างรายได้ให้กับเราได้นานแค่ไหน  อนาคตเทคโนโลยีสามารถเข้ามาเปลี่ยนหรือทำลาย อาชีพ หรือธุรกิจได้หรือไม่  มีแหล่งรายได้อื่นที่เป็นรายได้พิเศษ หรืออีกช่องทางหรือไม่ (การมีรายได้ทางเดียว เสี่ยงที่สุด )

2. ตรวจเช็กสุขภาพประจำปี 
ดูแลสุขภาพ  ออกกำลังกายสม่ำเสมอ  เพราะสุขภาพเป็นสิ่งสำคัญ  หากสุขภาพร่างกายไม่แข็งแรง มีโรคประจำตัว  ก็จะมีผลกระทบต่อการทำงาน มีผลกระทบต่อค่าใช้จ่ายในครอบครัว

3. เริ่มต้นด้วยการเขียน รายรับ รายจ่าย ทั้งหมดที่มี
แยก “รายจ่ายคงที่” ซึ่งรายจ่ายคงที่ไม่ควรเกิน 35% ของรายได้ เช่น  ค่าบ้าน  ค่ารถ
“รายจ่ายผันแปร”  เช่น  ค่ากิน  ค่าน้ำค่าไฟ ค่าโทรศัพท์ ค่าเดินทาง
“รายจ่ายเพื่อการออมหรือลงทุน”  เช่น เงินฝากประจำ  กองทุนรวม ประกันออมทรัพย์
แล้วนำรายรับ – รายจ่าย  =  คงเหลือ ?  ระวังอย่าให้ติดลบ

4. บันทึกรายรับ รายจ่ายประจำวัน : ตั้งเป้าหมายการใช้จ่าย เช่น ค่ากิน ในแต่ละวัน ว่าไม่เกินเท่าไหร่   และมีรายจ่ายตัวไหนที่สามารถลด หรือประหยัดได้

5. สำรวจทรัพย์สิน  หนี้สิน  ทั้งหมดที่มี :
สินทรัพย์ แบ่งเป็น 3 ประเภท
- สินทรัพย์สภาพคล่อง (เพื่อเป็นเงินสำรองหมุนเวียน)  เช่น  เงินสด  เงินฝากธนาคาร
- สินทรัพย์ส่วนตัว (ทรัพย์สินที่ไม่ก่อให้เกิดรายได้)  เช่น  บ้านที่อยู่อาศัย  รถ เครื่องประดับ
- สินทรัพย์เพื่อการลงทุน (ทรัพย์สินที่ก่อให้เกิดรายได้) เช่น ที่ดิน กองทุนรวม  หุ้น ทองคำ
ในส่วนของสินทรัพย์เพื่อการลงทุน ควรมี
หนี้สิน แบ่งเป็น 2  ประเภท
- หนี้สินระยะสั้น ( ไม่เกิน 1 – 3  ปี )  เช่น  หนี้บัตรเครดิต  หนี้ผ่อนสินค้า
- หนี้สินระยะยาว ( มากกว่า 3  ปี )  เช่น  ผ่อนบ้าน  ผ่อนรถ
*ทรัพย์สิน /  หนี้สิน  = ?
ประเมินทรัพย์สิน และ หนี้สิน  อย่าให้มีหนี้สินเกิน 50% ของทรัพย์สิน

6. สำรวจกรมธรรม์ประกันภัยและประกันชีวิต ที่มีอยู่
สรุปผลประโยชน์แต่ละกรมธรรม์ที่มี สัญญาครบหรือสิ้นสุดเมื่อไหร่ คุ้มครองและครอบคลุมอะไรบ้างในแต่ละกรมธรรม์
- ด้านประกันทรัพย์สิน  เช่น  ประกันอัคคีภัยบ้านที่อยู่อาศัย   ประกันภัยรถ
- ด้านประกันชีวิต  เช่น วงเงินประกันคุ้มครองมีเท่าไหร่  เงินออม / ทุนประกันที่เตรียมไว้ – ภาระหนี้สิน ค่าใช้จ่ายสำหรับครอบครัว ทุนการศึกษาบุตร เป็นต้น  =  ?
ประกันสุขภาพแผนที่ทำ  กับ ค่ารักษาพยาบาล ณ ปัจจุบัน วงเงินเพียงพอหรือไม่ เพื่อวางแผนเพิ่มเติมในส่วนที่ยังไม่ครอบคลุม
ความรู้ทางการเงิน,ตลาดการเงิน & ผลิตภัณฑ์และบริการทางการเงิน